སྟོན་པ་སངས་རྒྱས་ཀྱིས་ཁོང་གི་ཆོས་ལུགས་འདི་བསྲེགས་བཅད་བརྡར་གསུམ་མཐིལ་ཕྱིན་པ་བྱེད་དགོས་ཞེས་གསུངས་ཡོད་འདུག་མ་གཏོགས་བརྟག་དཔྱད་བྱ་མི་རུང་ཞེས་ནམ་ཡང་བརྗོད་མི་འདུགདེ་ལས་ལྡོག་སྟེ་ང་ཚོའི་ཕ་དགོན་གྱི་ལམ་སྲོལ་ལ་གསེར་བདེན་རྫུན་འབྱེད་པ་ལ་བསྲེགས་བཅད་བརྡར་གསུམ་གྱིས་བརྟག་པ་ནང་བཞིན་ཕར་ཞོགདགག་སྒྲུབ་ཀྱི་བློ་མིག་ཅུང་མངའ་བའི་སྐྱེས་བུ་རེ་ཟུང་རེ་ཡོད་ན་ཡང་ལྟ་ལོག་དང་བསྟན་བཤིག་དམ་ཉམས་སོགས་ཀྱི་མིང་ངན་གང་རྩོག་རྩོག་ཅིག་སྦྱར་ཏེ་ད་ནས་བཟུང་གཞན་ལ་དགག་པ་རྒྱག་མི་ཆོགགལ་སྲིད་ད་དུང་ཡང་མུ་མཐུད་དུ་གཞན་ལ་དགག་པ་བྱེད་པ་ཡིན་ན་དགོན་པ་དང་ཕ་ཆོས་ལ་ཆོས་དང་ཟང་ཟིང་གི་འབྲེལ་བ་གཏན་གཅོད་བྱ་རྒྱུ་ཡིན་པས་མི་ཚད།སྡུག་སྦྱོང་མནར་གཅོད་དང་ན་ཟུག་ཚ་གསུམ་བཅས་གང་འདོད་དུ་བཟེད་དགོས་ལུགས་སོགས་ཀྱི་འཇིགས་སྐུལ་གྱི་གཏམ་ཡ་ང་བ་རེ་སྨྲས་ནས་ཐ་ཚིག་སྐྱི་གཡའ་བ་རེ་ཁྱབ་བསྒྲགས་བྱེད་སྲོལ་འདུག